Luontokuvauksen perusteet

Luontokuvauksen perusteet on Jussi Murtosaaren opas luontokuvauksen harrastajalle. Se on ilmestynyt vuonna  2017 Docendon kustantamana.

Murtosaari (s. 1962) on ammattiluontokuvaaja ja tietokirjailija ja on kirjoittanut aihepiiristä myös lehtiartikkeleita.Luontokuvauksen perusteet - Kirjailija Docendo.fi, viitattu 9.6.2017 

Teos pohjautuu ositta Keskisuomalaisessa julkaistuun luontokuvausta käsittelevään Murtosaaren juttusarjaan. Kirja jakautuu aihepiirin mukaan neljään pääosaan: maisemakuvaus, lähikuvaus, lintukuvaus ja nisäkäskuvaus. Niitä ennen johdannossa käsitellään valokuvausta yleisemmin, ja lopussa kerrotaan kuvaamisen jälkeisistä toimenpiteistä. Kirjan päättää sanasto, jossa Murtosaari selvittää alan termejä.

Arviot
William Velmala kiittää Tringa-lehdessä, että kirja "selvittää erinomaisen jäsennellysti luontokuvauksen perusteita". Hän uskoo että uutta tietoa ja vinkkejä siinä on myös pitemmälle ehtineille harrastajille.Kirja-arviot: William Velmala:  Luontokuvauksen perusteet. Tringa 2/2017 s. 74 Digikuva-verkkosivustolla arvioidaan, että kokenut kuvaaja hyötyy näyttävistä kuvista.Test, Digi-kuva.fi, viitattu 9.6.2017

Lähteet

Luokka:Vuoden 2017 kirjat
Luokka:Luontovalokuvaus
Luokka:Suomalaiset tietokirjat